‫כולם רוצים להיראות טוב.‬
‫ובמקומות רבים בעולם,‬
‫זה אומר להיות רזים. אבל יש בעיה.‬
‫אנחנו אוכלים עוד קלוריות.‬
‫אחוזי ההשמנה בכל העולם הרקיעו שחקים.‬
‫וזה מה שמניע את מה שהפך לתעשיית דיאטות‬ ‫בשווי 66 מיליארד דולר הארה"ב.‬
‫של ספרים רבי מכר, ארוחות קפואות,‬ ‫תכניות מנויים,‬
‫אבקות וכדורים,‬
‫כולם טוענים שיש בידם את הסוד לירידה במשקל.‬
‫אבל עוד לא גילנו את הסוד.‬
‫עשרות מחקרים מצאו שרוב האנשים‬ ‫יורדים במשקל רק מעט‬
‫ולעתים קרובות מעלים אותו חזרה במהירות.‬
‫אז למה רבים מאיתנו ממשיכים לעשות דיאטות?‬
‫למה דיאטות נכשלות?‬
‫- סדרה תיעודית מקורית של NETFLIX -‬
‫כל מה שאתם צריכים לשינוי נהדר‬ ‫נמצא בפחית הזו.‬
‫קיבלנו הרבה מידע שגוי,‬
‫בדרך כלל מאלו הרוצים להפיק רווח.‬
‫כשזה מגיע להרזיה, אתה חייב להיות מציאותי.‬
‫באמת שאין צורך בכל הבלבול הזה.‬
‫זה יום נהדר כשהמשקל סוף סוף‬ ‫נראה כצועק "הצלחה!"‬
‫- מדוע דיאטות נכשלות -‬
‫- ניסיונות הרזיה לאורך החיים -‬
‫אמריקאים אומרים שניסו בממוצע כחמש דיאטות‬ ‫במהלך חייהם.‬
‫לנשים, זה היה שבע.‬
‫ויש המון דיאטות לבחור מהן.‬
‫דיאטות חדשות יוצאות כל הזמן,‬
‫וטוענות שהן החידוש האחרון במחקר מדעי.‬
‫אך לרוב,‬
‫זה פשוט אותן דיאטות שחוזרות שוב ושוב‬
‫ולעתים קרובות טענותיהן אינן מגובות במדע.‬
‫לדוגמה, הדיאטה הקטוגנית‬ ‫ודיאטת אטקינס המקורית‬
‫טענו שעל ידי קיצוץ בפחמימות, אנשים יוכלו‬ ‫לאכול יותר קלוריות ועדיין לרדת במשקל.‬
‫מחקרים מצאו כי זה לא כך.‬
‫ודיאטת הפליאו? אבותינו הפלאואיטים‬ ‫לא באמת אכלו ככה.‬
‫יש המון ראיות לכך שהם אכלו דגנים.‬
‫יש דיאטות המבוססות על הגוף שלך.‬ ‫כמו לאכול בהתאם לסוג הדם שלך,‬
‫אבל אין ראייה מדעית חזקה שתתמוך גם בזה.‬
‫המדע מזמן דחה את רעיון ניקוי הרעלים‬
‫כי גופינו התפתח לעשות עבודה מצוינת‬
‫בלפטור אותנו מחומרים מזיקים לגמרי לבדו.‬
‫תוספים דיאטטיים, במיוחד בצורת כדורים,‬ ‫לא זוכים לפיקוח,‬
‫אז יצרנים לא צריכים להוכיח שהם יעילים.‬
‫ואז יש את הדיאטות דלות השומן.‬
‫אבל זה שכתוב על התווית "דל שומן"‬ ‫לא אומר שזה בריא.‬
‫המזון יכול להיות עמוס בסוכר וקלוריות.‬
‫אך כשזה מגיע לדיאטות דלות שומן ובפחמימות,‬
‫לא חסר על מה להתווכח.‬
‫מתגייסים חדשים, חוקים חדשים ואויב חדש.‬
‫שומן.‬
‫שומן הוא האויב של הבריאות שלנו, נכון?‬ ‫מסתבר שלא.‬
‫פחמימות הן החברות שלך,‬ ‫הן לא האויב שלך.‬
‫סוכר הוא אויב הציבור מספר אחד.‬ ‫-נכון.‬
‫הפחמימות הם בחורים רעים.‬
‫ב-2018 ד"ר כריסטופר גרדנר‬
‫והצוות שלו באוניברסיטת סטנפורד יצרו מחקר.‬
‫ניסינו לבדוק שתי דיאטות פופולריות מאוד,‬
‫דלת השומן מול דלת הפחמימות.‬
‫לא ביקשנו מאף אחד לנסות להבין‬
‫לכמה קלוריות הם צריכים להגביל את עצמם‬ ‫כדי לרדת במשקל.‬
‫בעצם התמקדנו רק בהימנעות ממזון עתיר שומן‬ ‫או עתיר בפחמימות בשתי הקבוצות.‬
‫אבל למעשה התמקדנו גם בלא להיות רעבים.‬
‫הם גייסו 609 מתנדבים‬ ‫עם שישה לבין 45 ק''ג שניתן לאבד‬
‫וחילקו להם באקראי‬
‫דיאטה דלת שומן או דלת פחמימות למשך שנה.‬
‫דיאטות שניסיתי בעבר‬ ‫היו מינימליות במקרה הטוב.‬
‫זו הייתה חוויה חדשה לחלוטין עבורי.‬
‫הגעתי לארוחת הערב שבה גילו את התוצאות‬
‫וכל המידע הוסבר לנו.‬
‫הפתיע שזה לא היה משנה.‬
‫התוצאות? היו כמעט זהות.‬
‫חלק מהאנשים אכן איבדו הרבה משקל,‬ ‫אבל הרוב לא.‬
‫ג'יני איבדה 2.7 ק"ג ואיווט עלתה 1.8 ק"ג.‬
‫אז למה דיאטות עובדות בשביל כמה אנשים‬ ‫ולא בשביל אחרים?‬
‫תשובה אחת פשוטה.‬
‫דיאטות לא עובדות לרוב האנשים כי רוב האנשים‬ ‫לא מצליחים להתמיד בהן.‬
‫אך רבים עדיין רואים זאת ככישלון אישי.‬
‫וזה קצת בגלל הדרך בה דיאטות משווקות...‬
‫כירידה דרסטית במשקל שהיא קלה וברת השגה.‬
‫זה קל כמו אחת, שתיים, שלוש!‬
‫גישה שהייתה קיימת כבר ב-1863‬
‫כשקברן בריטי בשם וויליאם בנטינג‬
‫פרסם את ספר הדיאטה הראשון שהיה רב מכר.‬
‫מאמרו של בנטינג על השמנה "לציבור",‬
‫היה תכנית דלת פחמימות בת 16 עמודים.‬
‫זה תיעוד מאוד סימפטי ואוטוביוגרפי‬
‫שהיה שונה מתיעודים מוקדמים ממקורות מוסמכים‬
‫והוא עושה את זה במעין חמלה, מעט חוש הומור.‬
‫כשהוא הולך לפי הפורמט המאוד מודרני,‬ ‫הוא אומר: "אני מבין ללבכם,‬
‫הייתי פעם במצבכם.‬
‫אם תלכו לפי התכנית שלי,‬ ‫אני מבטיח שתינצלו".‬
‫והספר הפך להיות רב מכר ברגע.‬
‫ברוב אירופה, אנשים החלו‬ ‫להשתמש במילה "בנטינג" כשהתכוונו לדיאטה.‬
‫בשוודיה, הם עדיין אומרים את זה.‬
‫הם אומרים: "כן, בנטינג", "אני בדיאטה".‬ ‫אין מילה לדיאטה בשוודית.‬
‫אך ברוב ההיסטוריה שלנו‬
‫להיות בעל משקל עודף‬ ‫היה יוצא דופן, לא הנורמה.‬
‫ארוחות דרשו גידול והכנה.‬
‫רק לאכול מספיק דרש המון מאמץ.‬
‫אך במערב כל זה השתנה‬ ‫אחרי מלחמת העולם השנייה.‬
‫התחבורה השתפרה, הייצור השתפר,‬
‫חברות יכלו להתחיל לייצר מאכלים‬
‫שהיו בקופסאות ושהיו להם חיי מדף ארוכים.‬
‫ואנשים אהבות אותם כי הם היו כל כך נוחים.‬
‫המזון המעובד הקלאסי‬ ‫הוא מה שקורה לחיטה מלאה‬
‫כשהופכים חיטה מלאה לקמח לבן.‬
‫מסירים את השכבה החיצונית של סובין‬ ‫ומסירים את נבט החיטה‬
‫ושם כל הוויטמינים, מינרלים וסיבים נמצאים.‬
‫הפתרון? להחזיר את הוויטמינים‬ ‫והמינרלים האלו פנימה.‬
‫וצרכנים רבים שמעולם לא שמעו‬ ‫על החומרים המזינים האלה בעבר,‬
‫חיברו עכשיו את נוכחותם‬ ‫במזונות החדשים לבריאות.‬
‫וכך תעשיית הדיאטות המודרנית נולדה.‬
‫בארוחת הצהריים, במקום אוכל משמין,‬
‫הם שותים "מטרקל" בטעמי מילקשייק‬
‫כדי לעזור להם להישאר רזים וחטובים.‬
‫"מטרקל" היה שייק פרוטאין בפחית‬ ‫המכיל 225 קלוריות‬
‫ב-14 טעמים שונים,‬ ‫מחוזק בוויטמינים ומינרלים.‬
‫זה היה להיט.‬
‫הבר המהולל "טריידר ויק'ס" התחיל להציע‬ ‫ארוחת צהריים נוזלית המכילה 325 קלוריות.‬
‫חנות הכלבו היוקרתית "ברגורף גודמן"‬ ‫הוציאה בקבוקון ארנק‬
‫לכל שתיינית בסתר של "מטרקל".‬
‫מסעדת "הסנאט" הכניסה אותו לתפריט שלה.‬
‫אפילו ג'יי.אף.קיי היה ידוע כמעריץ.‬
‫שיגעון שייק המטרקל הגיע לסופו.‬
‫עד תחילת שנות השמונים‬ ‫החברה הפסיקה לייצר אותו.‬
‫גם כי שתיית נוזל עם טעם גירי‬ ‫במקום ארוחות‬
‫הוא דבר שקשה לרוב האנשים לדבוק בו,‬
‫וגם כי היא הובסה על ידי עלייתה‬ ‫של אופנות דיאטה חדשות.‬
‫- שומרי משקל -‬
‫וזו הבעיה שנכנסנו אליה.‬
‫תעשיית הדיאטות דוחקת בנו לקצץ בקלוריות,‬
‫בזמן שתעשיית המזון גורמת לנו‬ ‫לאכול יותר מהן.‬
‫הכול השתנה עם העלייה במשקל שהתרחשה‬
‫החל משנות השמונים.‬
‫ממשל ארה"ב שינתה את מדיניותה‬ ‫לגבי סבסוד החקלאות‬
‫ונתנה לחוואים תמריצים לגדל כמה שיותר מזון.‬
‫אוכל נהיה זול יותר ואכלנו הרבה יותר ממנו,‬
‫במיוחד בין הארוחות.‬
‫בשנות ה-70 המאוחרות, 28 אחוז מהאוכלוסייה‬ ‫אכלו שני חטיפים או יותר.‬
‫עד אמצע שנות ה-90,‬ ‫המספר הזה עלה ל-45 אחוז.‬
‫כדי להסביר את העלייה במשקל‬
‫שהתרחשה בקרב אמריקאים בין 1980 ל-2000,‬
‫אנשים היו צריכים להגביר‬ ‫את צריכת הקלוריות שלהם‬
‫בערך בכ-500 קלוריות ביום.‬
‫עכשיו כשירידה במשקל הפכה‬ ‫לנושא דחוף לבריאות הציבור‬
‫הממשלה התחילה להזרים כסף למחקר‬
‫שהוביל להבנה חדשה‬
‫לגבי מדוע דיאטה היא דבר כל כך קשה.‬
‫במשך שבע עונות, "לרדת בגדול"‬ ‫הביאה אליכם גיבורים חדשים.‬
‫האנשים האלה לא כמוכם.‬
‫הם אתם.‬
‫"לרדת בגדול" הייתה‬ ‫חווית מחקר ייחודית מאוד,‬
‫כי לראשונה יכולנו לחקור אנשים‬ ‫שאיבדו משקל בכמויות ענקיות.‬
‫יותר מ-59 קילו בממוצע במשך שבעה חודשים.‬
‫והאנשים האלה התחילו‬ ‫עם צורה חמורה מאוד של השמנת יתר.‬
‫השמנת יתר מוגדרת‬ ‫כמדד למסת גוף, או BMI מעל 30.‬
‫זו הדרגה שמשתתפי "לרדת בגדול" שייכים אליה.‬
‫אז חקרנו את האנשים האלו‬ ‫שש שנים אחרי התחרות.‬ ‫הם העלו בחזרה כשני שליש‬ ‫מהמשקל שהורידו בממוצע.‬
‫אחת ההפתעות הייתה שהמטבוליזם שלהם האט‬
‫הרבה יותר מהצפוי.‬
‫מטבוליזם, מה זה?‬
‫מטבוליזם הוא בעיקרון האנרגיה הנדרשת‬
‫כדי לשמור על התאים והרקמות שלכם בחיים.‬
‫המזון שאנו אוכלים הוא המקור לאנרגיה שלנו.‬
‫רוב האנרגיה הזו, כלומר 70 עד 90 אחוז‬
‫משמשת אך ורק לתהליכים גופניים כמו עיכול,‬
‫לגרום ללב שלנו להמשיך לפעום,‬ ‫לשיער שלנו לגדול וכו'...‬
‫לא להליכה, לא לרכיבה על אופניים,‬ ‫לא לריצה.‬
‫פעילות גופנית היא מצוינת בשביל מסת שריר‬ ‫ולבריאות הכללית שלנו,‬
‫אבל היא פשוט לא שורפת כל כך הרבה קלוריות.‬
‫ואחרי התעמלות, אנשים נוטים לאכול‬ ‫עוד קלוריות, מה שגם לא עוזר.‬
‫ירידה במשקל אינה רק שאלה של כוח רצון.‬
‫הגוף שלנו בעצם די עמיד בפני שינוי במשקל,‬
‫במיוחד כשהמשקל יורד.‬
‫ובנוסף יש את הלפטין,‬
‫הורמון המאותת למוח כמה אתם רעבים.‬
‫מספר מחקרים מצאו כי רמות הלפטין‬ ‫נמוכות יותר בקרב אנשים‬
‫שלא מזמן ירדו במשקל.‬
‫בסוף התחרות של "יורדים בגדול",‬
‫בקושי יכולנו למדוד את רמת הלפטין בדם שלהם.‬
‫אז יש בו סוג של מלכוד כפול.‬
‫אתם שורפים פחות קלוריות‬
‫ואתם רוצים לאכול אפילו יותר קלוריות‬ ‫מאשר רציתם לפני שירדתם במשקל.‬
‫רוב האנשים לא יעשו צעדים קיצוניים כאלה‬ ‫כדי לרדת במשקל‬
‫או לנסות להימנע מהשמנה.‬
‫אבל הם עדיין יחוו חלק‬ ‫מאותם שינויים מטבוליים‬
‫וחלק מאותם שינויים בלפטין.‬
‫בנוסף לכל זה, יש הבט לגופינו‬
‫ולדיאטות שבאמת אין לנו שליטה עליו.‬
‫הגנים שלנו.‬
‫מעל ל-50 אחוז של השוני בין אנשים‬ ‫וכמה הם כבדים,‬
‫הוא תוצאה של גנטיקה.‬
‫זה לא אומר שהמשקל שלך נקבע לפי הגנים שלך,‬
‫אך גנים מסוימים מגדילים‬ ‫את הסיכוי לעודף משקל‬
‫בסביבה מסוימת.‬
‫אבל אחד הדברים שאנחנו גם יודעים הוא‬ ‫שגנטיקה לא השתנתה בצורה ניכרת‬
‫ב-30 שנה האחרונות.‬
‫זה תואם לעלייה של מגיפת ההשמנה.‬
‫הגנים שלנו אולי לא השתנו הרבה,‬ ‫אך סביבת המזון שלנו כן.‬
‫בארה"ב, מזון מעובד עתיר קלוריות‬ ‫בדרך כלל זול יותר וקל להשגה‬
‫מאשר מזון בריא, במיוחד באזורים‬ ‫עם הכנסה נמוכה.‬
‫זה חלק מהסיבה שבגללה אחוזי ההשמנה בארה"ב‬ ‫מאוד שונים ומגוונים‬
‫בין קבוצות אתניות שונות.‬
‫מיליוני אמריקאים גם לא גרים קרוב למרכולים‬
‫ולא יכולים להגיע למזון טרי בקלות.‬
‫סביבת המזון שהייתה זמינה לי‬
‫ולקהילה בה גדלתי,‬
‫הייתה מאוד מוגבלת.‬
‫ה"מקדונלדס" ו"הפופאי'ז",‬ ‫אתם יודעים... "וויט קאסל",‬
‫הרבה מסעדות מזון מהיר.‬
‫במשך מאות שנים היינו צריכים‬ ‫לגדל ולבשל את הארוחות שלנו‬
‫והידע הזה הועבר הלאה מהורה לילד.‬
‫חוות שכונתיות כמו זו‬ ‫מנסות להחזיר את הידע הזה‬
‫לדור חדש.‬
‫רק להיות מסוגל ללמוד כל כך הרבה על תזונה‬
‫וליישם את זה לתוך החיים שלי,‬
‫שינה את חיי לטובה.‬
‫עם כל כך הרבה דברים מחוץ לשליטתנו,‬
‫הסביבה שלנו, הגנים שלנו,‬
‫להיכנס לדיאטה יכול להרגיש חסר תקווה.‬
‫אך זה לא.‬ ‫זוכרים את המחקר של סטנפורד?‬
‫הדגש שהמחקר שם על אכילת מזונות מלאים‬ ‫אכן הוביל לירידה במשקל.‬
‫ובעוד מזונות מלאים מסוימים יכולים להיות‬ ‫די מלאים בקלוריות‬
‫הם נוטים להיות יותר מזינים ויותר משביעים,‬
‫אז יש פחות סיכוי לחזור למעוד.‬
‫בכך שלא התמקדו בלספור קלוריות,‬
‫בכך שהתמקדו בהפחתת הפחמימות והשומנים,‬
‫הם בעצם דיווחו, כששאלנו אותם מה הם אוכלים,‬
‫שהם הצליחו או הבינו איך להגיע‬ ‫לגרעון של 500 קלוריות ליום.‬
‫הרושם שלנו הוא שהם לא הרגישו רעבים‬ ‫כשם שהיו מרגישים‬
‫אם היינו אומרים:‬ ‫"אוקיי, קחו את כל מה שאתם אוכלים ותקצצו‬
‫ברבע או שליש".‬
‫וזה המפתח לדיאטה מוצלחת.‬
‫למצוא את הדיאטה שתוכלו לדבוק בה,‬ ‫כך שזו כבר לא דיאטה.‬
‫זה פשוט איך שאתם אוכלים.‬
‫תגובה נפוצה שקיבלנו מהרבה מהם,‬ ‫אלו שהכי הצליחו,‬
‫הייתה שעזרנו להם לשנות‬ ‫את מערכת היחסים שלהם עם אוכל.‬
‫ואפילו אם הם לא הגיעו למשקל היעד שלהם,‬
‫מערכת היחסים החדשה הזאת עם אוכל‬ ‫הפכה רבים מהם לבריאים יותר.‬
‫הצלחתי להתרחק מהטווח הטרום סכרתי.‬
‫אני לא רוצה לצאת ולאכול לזניה עם פיצה בצד.‬
‫אני רוצה לצאת ולאכול אולי‬ ‫סלטים ירוקים נחמדים‬
‫ואולי אני אוכל משולש פיצה‬ ‫אבל אזמין פיצה צמחונית.‬
‫ברוב ההיסטוריה האנושית חיינו בקהילות‬
‫ממש על גבול מחסור באוכל ורעב,‬
‫דמיינו ארצות קסומות‬ ‫ומלאות באוכל קל להשגה וטעים.‬
‫האירוניה כיום היא שלרבים מאיתנו‬ ‫העולם יישב את המקומות האלה יתר על המידה,‬
‫שם אנו יכולים לאכול כמה שנרצה מתי שנרצה.‬
‫רק שבגרסה הזאת, אנחנו עדיין נאבקים.‬
‫אני חושב שהסיבה העיקרית לכך שדיאטות נכשלות‬ ‫היא שהן מתמקדות רק במרכיב הירידה במשקל.‬
‫הפיזיולוגיה האנושית נועדה לוודא שאנחנו‬ ‫שומרים על המשקל שלנו‬
‫והפיזיולוגיה לא אוהבת שנאבקים בה.‬
‫אך דיאטות יכולות לעבוד.‬
‫אתם פשוט צריכים לאכול פחות קלוריות‬ ‫ולדבוק בזה.‬
‫אין דיאטת קסם שעוזרת לכולם לעשות את זה.‬
‫זה מסתכם בכך.‬
‫ייעוץ תזונתי הוא מאוד פשוט.‬
‫אתם אוכלים פירות וירקות,‬ ‫אתם לא אוכלים ג'אנק פוד‬
‫ואתם מאזנים את צריכת הקלוריות‬
‫עם סוג הפעילות שאתם עושים.‬
‫אתם מנסים לאכול אוכל לא מעובד‬ ‫עד כמה שמתאפשר.‬
‫זה באמת לא מסובך מדי.‬